Bolteløkka skole

Mandag 07.02.22

Kjære elever og foresatte på Bolteløkka skole

Vi ser at noen vaner har endret seg gjennom pandemien. Vi opplever nå at det har blitt et problem at mange elever har med seg matpakker som inneholder mye sukker som f.eks. kjeks, brus, sjokolade, energidrikker m.m.

Dette gir kortvarig og feil energi i en skoledag som krever konsentrasjon og utholdenhet. Det er viktig med et riktig kosthold, for at det skal foregå læring hos elevene.

Vi ønsker å minne alle om at ingen skal spise godteri, tyggegummi, drikke brus, lettbrus, energidrikker, iskaffe eller andre sukkerholdige drikker på skolen. Dere vil få beskjed hvis det er unntak fra dette, som f.eks. ved avslutninger.

Elevene må gjerne ha med variert mat i matpakkene som middagsrester, frukt (fersk eller tørket), grønnsaker, nøtter, yoghurt m.m.

Vennlig hilsen

ledelsen på Bolteløkka skole